Meeste jongmense kies Pretoria bo TshwaneOmtrent drie uit vyf jong Suid-Afrikaners is van mening dat Pretoria se naam nie na Tshwane moet verander nie. Pondering Panda, ’n verbruikersnavorsingsmaatskappy, het onlangs ŉ meningspeiling oor die kwessie gedoen. “Die peiling wys hoe omstrede naamsveranderinge is,” het Butch Rice, ŉ woodvoerder van die maatskappy, gesê. Altesaam 58% jong mense het gestem dat Pretoria se naam dieselfde bly terwyl 33% gevoel het dit moet verander. Die res van die 3 451 deelnemers het gesê hulle is besluitloos. Die deelnemers was tussen die ouderdom van 18 en 34 en van verskeie rasgroepe. – Sapa